NEUROPSIHIJATRIJSKA BOLNICA

DR. IVAN BARBOT POPOVAČA

BROJ: 2176-128-02-3454/19.

DOKUMENTACIJA O NABAVI

u otvorenom postupku javne nabave:

RADOVI NA IZGRADNJI DIZALA ZA OSOBE SMANJENE POKRETLJIVOSTI

Evidencijski broj nabave: 10/2019

Popovača, kolovoz 2019.godine

# Opći podaci

## Podaci o Naručitelju

Naziv: NEUROPSIHIJATRIJSKA BOLNICA DR. IVAN BARBOT POPOVAČA,

Adresa: Jelengradska 1, 44317 Popovača

OIB: 76024026802

Broj telefona: 044-569-200, broj telefaxa: 044-679-005

Internetska adresa: [www.npbp.hr](http://www.npbp.hr/)

Mail adresa: bolnica-popovaca@sk.htnet.hr

## Osoba ili služba zadužena za kontakt

Ivana Zohar, mag.oec.,

Telefon: 044-569-276

E-mail: nabava@bolnicapopovaca.hr

Komunikacija i svaka druga razmjena informacija između Naručitelja i ponuditelja obavlja se isključivo na hrvatskom jeziku, elektroničkim sredstvima komunikacije sukladno članku 59. Zakona o javnoj nabavi („Narodne novine“, broj: 120/16), dalje u tekstu: ZJN 2016, putem elektroničke pošte osobe zadužene za komunikaciju s ponuditeljima.

Naručitelj će Dokumentaciju o nabavi i svu moguću dodatnu dokumentaciju neograničeno i u cijelosti elektronički staviti na raspolaganje putem Elektroničkog oglasnika javne nabave Republike Hrvatske (dalje u tekstu: EOJN RH).

Za vrijeme roka za dostavu ponuda gospodarski subjekti mogu zahtijevati dodatne informacije, objašnjenja ili izmjene u vezi s dokumentacijom o nabavi ovog predmeta nabave. Naručitelj će odgovoriti na svaki pojedinačni pravodoban zahtjev na hrvatskom jeziku i odgovor staviti na raspolaganje najkasnije tijekom četvrtog dana prije dana u kojem ističe rok za dostavu ponuda. Odgovori će se staviti na raspolaganje gospodarskim subjektima na istovjetan način kao i osnovna dokumentacija o nabavi, putem EOJN RH. Pravodobnim se smatra onaj zahtjev koji je dostavljen naručitelju najkasnije tijekom šestog dana prije dana u kojem ističe rok za dostavu ponuda.

## Evidencijski broj nabave

## 10/2019

## Podaci o gospodarskim subjektima s kojima je Naručitelj u sukobu interesa

Nema gospodarskih subjekata s kojima su predstavnici naručitelja u sukobu interesa definiranog člancima 75. do 83. ZJN 2016.

## Vrsta postupka javne nabave

Otvoreni postupak javne nabave radova male vrijednosti.

## Procijenjena vrijednost nabave

Procijenjena vrijednost nabave iznosi: 560.000,00 kuna (bez PDV-a).

## Vrsta ugovora o javnoj nabavi

Ugovor o javnoj nabavi radova.

## Navod sklapa li se ugovor o javnoj nabavi ili okvirni sporazum

Temeljem provedenog postupka javne nabave sklapa se ugovor o javnoj nabavi radova.

## Navod provodi li se elektronička dražba

Elektronička dražba se neće provoditi.

# Podaci o predmetu nabave

## Opis predmeta nabave

Radovi na izgradnji dizala za osobe smanjene pokretljivosti za potrebe Odjela za biologijsku psihijatriju i Odjela za alkoholizam s dnevnom bolnicom sukladno projektu T.D: 1150-A/18-GP na k.č.br. 1160 k.o. Popovača koji je izradio ovlašteni arhitekt Želimir Vujnović.

Nakon ugradnje, a prije puštanja u rad dizala biti će potrebno osigurati inspekcijski pregled dizala koji obavlja ovlaštena organizacija koja ima sjedište u republici Hrvatskoj i posjeduje važeću Potvrdu o akreditaciji Hrvatske akreditacijske agenciju za inspekciju sigurnosti dizala radi ishođenja dozvole za puštanje u rad i dodjele identifikacijskog broja.

CPV – 45313100-5 Radovi ugradnje dizala

## Opis i oznaka grupa predmeta nabave

Predmet nabave nije podijeljen na grupe te je Ponuditelj u obvezi ponuditi cjelokupan predmet nabave, odnosno ponuda mora sadržavati sve stavke Troškovnika.

Predmet nabave čini jedinstvenu tehničko-tehnološku cjelinu koju nije moguće provesti ugovaranjem više različitih izvršitelja imajući vidu troškove upravljanja, podjelu odgovornosti i sigurnost na gradilištu.

## Količina predmeta nabave

Količina predmeta nabave iskazana je u Troškovniku koji je sastavni dio ove dokumentacije o nabavi, i priložen kao zasebni dokument.

Ponuditelj mora ponuditi cjelokupni predmet nabave sadržan u Troškovniku. Ponude koje obuhvaćaju samo dio traženog predmeta nabave neće se razmatrati. Ponuditelj je dužan ponuditi i izvršiti radove sukladno svim tehničkim i drugim uvjetima koji su navedeni u ovoj dokumentaciji o nabavi i njenim prilozima.

## Tehničke specifikacije

Tehnička specifikacija predmeta nabave sadržana je u projektnoj dokumentaciji koja je sastavni dio ovog Poziva za dostavu ponude i priložena je kao zaseban dokument.

## Troškovnik

Troškovnik se nalazi u prilogu ove dokumentacije o nabavi te će biti sastavni dio budućeg Ugovora o nabavi radova.

Jedinične cijene svake stavke Troškovnika i ukupna cijena moraju biti zaokružene na dvije decimale. Ponuditeljima nije dopušteno mijenjati tekst Troškovnika. Sve stavke Troškovnika trebaju biti ispunjene. Ako ponuditelj propusti ponuditi neku stavku u troškovniku radova, njegova ponuda bit će odbijena. Prilikom popunjavanja Troškovnika ponuditelj cijenu stavke izračunava kao umnožak količine stavke i jedinične cijene stavke. Jedinične cijene stavke i ukupna cijena stavke upisuju se u kunama, bez PDV-a. Zbroj svih ukupnih cijena stavki (cijena ponude) izražava se bez PDV-a, a iznos poreza na dodanu vrijednost i cijena ponude s PDV-om se zasebno iskazuju. U Troškovniku se ne smiju mijenjati količine u pojedinim stavkama.

Cijena ponude izražava se za cjelokupni predmet nabave.

**Troškovnik nije potrebno potpisati ni ovjeravati pečatom.**

## Mjesto izvođenja radova

Mjesto: NEUROPSIHIJATRIJSKA BOLNICA DR. IVAN BARBOT POPOVAČA, Jelengradska 1, Odjel za biologijsku psihijatriju i Odjel za alkoholizam s dnevnom bolnicom.

Rok izvršenja radova: 60 dana od obostranog potpisa ugovora.

##

## 3. OSNOVE ZA ISKLJUČENJE GOSPODARSKOG SUBJEKTA

## Nekažnjavanje

Naručitelj je obvezan isključiti gospodarskog subjekta iz postupka javne nabave ako utvrdi da:

## 3.1.1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

**3.1.2.** je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Naručitelj obvezan je isključiti gospodarskog subjekta u bilo kojem trenutku tijekom postupka javne nabave ako utvrdi da postoje gore navedene osnove za isključenje.

Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ovoga Zakona iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

*Za potrebe utvrđivanja gore navedenog gospodarski subjekt u ponudi dostavlja:*

*kao preliminarni dokaz nepostojanja osnova za isključenje ispunjen obrazac* ***Europske jedinstvene dokumentacije o nabavi*** *(ESPD) Dio III. Osnove za isključenje, odjeljak A: Osnove povezane s kaznenim presudama za sve gospodarske subjekte koji predaju ponudu, odnosno za sve članove zajednice i podugovaratelje.*

Naručitelj može prije donošenja Odluke zatražiti od ponuditelja koji je podnio najpovoljniju ponudu da u primjerenom roku, ne kraćem od 5 dana, dostavi ažurirane popratne dokumente kojima dokazuje nepostojanje osnova za isključenje iz ove podtočke i to:

1. izvadak iz kaznene evidencije ili drugog odgovarajućeg registra ili, ako to nije moguće,

2. jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz članka 251. stavka 1. Zakona o javnoj nabavi

3. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz točaka 1. i 2. ovog stavka ili ako ne obuhvaćaju sve okolnosti iz podtočke 3.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

## Ispunjene obveze plaćanja dospjelih poreznih obveza i obveza za mirovinsko i zdravstveno osiguranje

Naručitelj je obvezan isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

*Za potrebe utvrđivanja gore navedenog gospodarski subjekt u ponudi dostavlja:*

*kao preliminarni dokaz nepostojanja ove osnove za isključenje ispunjen obrazac* ***Europske jedinstvene dokumentacije o nabavi*** *(ESPD) Dio III. Osnove za isključenje, odjeljak B: Osnove povezane s plaćanjem poreza ili doprinosa za socijalno osiguranje za sve gospodarske subjekte, odnosno za sve članove zajednice ponuditelja i podugovaratelje.*

Naručitelj može prije donošenja Odluke zatražiti od ponuditelja koji je podnio najpovoljniju ponudu da u primjerenom roku, ne kraćem od 5 dana, dostavi ažurirane popratne dokumente kojima dokazuje nepostojanje osnova za isključenje iz ove podtočke i to:

1. potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz članka 252. stavka 1. Zakona o javnoj nabavi.
2. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz stavka 1. ovoga članka ili ako ne obuhvaćaju sve okolnosti iz članka 252. stavka 1. Zakona, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

##

## 4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

## SPOSOBNOST ZA OBAVLJANJE PROFESIONALNE DJELATNOSTI

* + 1. Gospodarski subjekt **mora** dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana.

*Za potrebe utvrđivanja gore navedenog gospodarski subjekt u ponudi dostavlja:*

*kao preliminarni dokaz sposobnosti ispunjen obrazac* ***Europske jedinstvene dokumentacije o nabavi*** *(ESPD) Dio IV. Kriteriji za odabir gospodarskog subjekta, odjeljak A: Sposobnost za obavljanje profesionalne djelatnosti.*

Profesionalna sposobnost gospodarskog subjekta ne može se dokazati oslanjajući se na sposobnost drugog gospodarskog subjekta pa ni podugovaratelja.

Naručitelj može prije donošenja Odluke zatražiti od ponuditelja koji je podnio najpovoljniju ponudu da u primjerenom roku, ne kraćem od 5 dana, dostavi ažurirane popratne dokumente kojima dokazuje postojanje sposobnosti iz ove podtočke i to:

1. izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

U slučaju **zajednice gospodarskih subjekata**, **svi članovi** zajednice gospodarskih subjekata **obvezni su pojedinačno dokazati** postojanje sposobnosti sukladno točki 4.1.1. ove Dokumentacije o nabavi. Sposobnost iz točke 4.1.1. potrebno je dokazati i za **svakog podugovaratelja**.

## 4.2.TEHNIČKA I STRUČNA SPOSOBNOST

4.2.1.Gospodarski subjekt mora dokazati da je u godini u kojoj je započeo postupak javne nabave i tijekom pet godina koje prethode toj godini izvršio najmanje jedan, a najviše tri ugovora o istim radovima kao predmetu nabave čija je zbrojena vrijednost jednaka ili viša od procijenjene vrijednosti ovog predmeta nabave.

*Za potrebe utvrđivanja gore navedenog, gospodarski subjekt u ponudi dostavlja:*

*kao preliminarni dokaz sposobnosti ispunjen obrazac* ***Europske jedinstvene dokumentacije o nabavi*** *(ESPD) Dio IV. Kriteriji za odabir gospodarskog subjekta, odjeljak C: Tehnička i stručna sposobnost točka 1a.*

Naručitelj može prije donošenja Odluke zatražiti od ponuditelja koji je podnio najpovoljniju ponudu da u primjerenom roku, ne kraćem od 5 dana, dostavi ažurirane popratne dokumente kojima dokazuje postojanje sposobnosti iz ove podtočke i to:

1. **Popis radova istih ili sličnih predmetu nabave izvedenih u godini u kojoj je započeo postupak javne nabave i tijekom pet godina koje prethode toj godini.**

Popis radova sadržava ili mu se prilaže potvrda druge ugovorne strane o urednom izvođenju i ishodu najvažnijih radova.

Iz popisa mora biti razvidno da je gospodarski subjekt uredno izveo radove iste ili slične predmetu nabave u vrijednosti minimalno procijenjene vrijednosti ovoga predmeta nabave.

**Napomena:** Popis ugovora daje se na obrascu u slobodnoj formi.

Potvrda o uredno izvedenim radovima mora minimalno sadržavati sljedeće podatke:

- naziv i sjedište ugovornih strana

- predmet ugovora

- vrijednost ugovora

- vrijednost radova koje je izvršio gospodarski subjekt (u slučaju da je ugovor izvršila zajednica ponuditelja)

- vrijeme i mjesto izvršenja ugovora

- navod o uredno izvršenim radovima.

Ovim dokazom ponuditelj dokazuje da ima iskustvo u obavljanju poslova koji su predmet nabave, što je Naručitelju bitno kako bi smanjio rizik pojave neurednog izvršenja Ugovora, s obzirom na vrstu, obujam i složenost predmeta nabave.

**4.2.2.Obrazovne i stručne kvalifikacije pružatelja usluge ili izvođača radova ili njihova rukovodećeg osoblja**

Ponuditelj može u izvršenju Ugovora angažirati i veći broj stručnjaka uz ograničenje da svakako mora imati na raspolaganju minimum stručnjaka koji su traženi Dokumentacijom o nabavi:

1.Minimalno 1 ovlaštenog voditelja građenja građevinske struke s višom ili visokom stručnom spremom iz područja građevinarstva, odnosno završenim preddiplomskim ili prediplomskim i diplomskim sveučilišnim studijem ili integriranim preddiplomskim i diplomskim sveučilišnim studijem kojim se stječe akademski naziv inženjer, diplomirani inženjer ili magistar inženjer ili koji je uspješno završio odgovarajući specijalistički diplomski stručni studij iz navedenih područja kojim se stječe stručni naziv stručni specijalist inženjer. Stručnjak mora biti upisan u komoru ovlaštenih voditelja građenja građevinske struke, te imati iskustvo na radovima istim ili sličnim predmetu nabave.

*Za potrebe utvrđivanja gore navedenog, gospodarski subjekt u ponudi dostavlja:*

*kao preliminarni dokaz sposobnosti ispunjen obrazac* ***Europske jedinstvene dokumentacije o nabavi*** *(ESPD) Dio IV. Kriteriji za odabir gospodarskog subjekta, odjeljak C: Tehnička i stručna sposobnost točka 2 i točka 6a .*

Naručitelj može za tražene osnove za isključenje i kriterije za odabir u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatne nacionalne baze podataka na hrvatskom jeziku.

Ako se ne može obaviti provjera ili ishoditi potvrda sukladno naprijed navedenom, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.

Naručitelj će kao dokaz da gospodarski subjekt, ima na raspolaganju minimalan broj traženih stručnjaka za ispunjenje uvjeta tehničke i stručne sposobnost iz ove točke Dokumentacije prihvatiti:

- Presliku diplome o završenom studiju kojom se potvrđuje obrazovna kvalifikacija stručnjaka

- Rješenje o upisu u imenik ovlaštenih voditelja građenja

- Potvrdom nadležne Komore o trenutnom zaposlenju stručnjaka, a iz koje mora biti vidljivo: naziv poslodavca, da je ponuđeni stručnjak upisan u imenik ovlaštenih voditelja građenja, da je ponuđeni stručnjak zaposlen kod gospodarskog subjekta, navod da protiv ponuđeno stručnjaka nije izrečena mjera zabrane obavljanja poslova, ovjeru (pečat i potpis).

*Za potrebe utvrđivanja gore navedenog, gospodarski subjekt u ponudi dostavlja:*

*kao preliminarni dokaz sposobnosti ispunjen obrazac* ***Europske jedinstvene dokumentacije o nabavi*** *(ESPD) Dio IV. Kriteriji za odabir gospodarskog subjekta, odjeljak C: Tehnička i stručna sposobnost točka 8.*

Naručitelj može za tražene osnove za isključenje i kriterije za odabir u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno naprijed navedenom, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.

##

## 5.OSLANJANJE NA SPOSOBNOST DRUGIH GOSPODARSKIH SUBJEKATA

Gospodarski subjekt može se u postupku javne nabave radi dokazivanja ispunjavanja kriterija za odabir gospodarskog subjekta iz točke 4.2. i 4.3. ove Dokumentacije o nabavi osloniti na sposobnost drugih subjekata, bez obzira na pravnu prirodu njihova međusobnog odnosa.

Gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije iz članka 268. stavka 1. točke 8. Zakona o javnoj nabavi ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži.

Naručitelj će sukladno člancima 260. – 269. Zakona o javnoj nabavi provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje sukladno člancima 251. - 256. Zakona o javnoj nabavi.

Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. Tada je ponuditelj do trenutka potpisivanja ugovora dužan dostaviti Naručitelju potpisanu i ovjerenu Izjavu iz kojega je vidljivo koji se resursi međusobno ustupaju.

Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere iz prethodnog stavka, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta (uvjeti sposobnosti).

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim ovom točkom.

##

## 6.EUROPSKA JEDINSTVENA DOKUMENTACIJA O NABAVI (ESPD)

Europska jedinstvena dokumentacija o nabavi (ESPD) je ažurirana formalna izjava gospodarskog subjekta koja služi kao **preliminarni dokaz** umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

1. nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)

2. ispunjava tražene kriterije za odabir gospodarskog subjekta (uvjeti sposobnosti).

Europska jedinstvena dokumentacija o nabavi u elektroničkom obliku sastavni je dio ove Dokumentacije o nabavi.

Gospodarski subjekt koji samostalno podnosi ponudu, u istoj dostavlja ispunjen ESPD obrazac.

Ako se gospodarski subjekt oslanja na sposobnost drugih gospodarskih subjekata, obvezan je u ponudi dostaviti ispunjen ESPD obrazac za sebe i zaseban ispunjen ESPD obrazac za svakog pojedinog gospodarskog subjekta na čiju se sposobnost oslanja (ESPD obrazac, Dio II - odjeljak C).

Gospodarski subjekt koji namjerava dati bilo koji dio ugovora u podugovor trećim osobama, u ponudi dostavlja ispunjen ESPD obrazac za sebe i zaseban za podugovaratelja na čiju se sposobnost ne oslanja (ESPD obrazac, Dio II – odjeljak D).

Zajednica gospodarskih subjekata u ponudi dostavlja zaseban ispunjen ESPD obrazac za svakog člana zajednice.

U Europskoj jedinstvenoj dokumentaciji o nabavi navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, Naručitelju dostaviti te dokumente.

Ako Naručitelj može dobiti popratne dokumente izravno, pristupanjem bazi podataka, gospodarski subjekt u Europskoj jedinstvenoj dokumentaciji o nabavi navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u Europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno prethodnom stavku, Naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

ESPD obrazac se dostavlja s popunjenim podatcima sukladno uputama danim u ESPD-u i ovoj Dokumentaciji o nabavi, skeniran i uvezan u sklopu elektronički dostavljene ponude.

## 7.PROVJERA ISTINITOSTI PODATAKA

U slučaju postojanja sumnje u istinitost podataka dostavljenih od strane gospodarskog subjekta sukladno točkama 3. (osnove za isključenje) i 4. (uvjeti sposobnosti) ove Dokumentacije o nabavi, Naručitelj može dostavljene podatke provjeriti kod izdavatelja dokumenta, nadležnog tijela ili treće strane koja ima saznanja o relevantnim činjenicama, osim u slučaju ako je gospodarski subjekt upisan u službeni popis odobrenih gospodarskih subjekata sukladno članku 279. Zakona o javnoj nabavi.

# 8. Podaci o ponudi

## 8.1. Trošak ponude i preuzimanje dokumentacije o nabavi

Trošak pripreme i podnošenja ponude u cijelosti snosi ponuditelj.

Ponude i dokumentacija priložena uz ponudu se ne vraćaju osim u slučaju ponude koja je pristigla nakon isteka roka za dostavu ponuda i odustajanja ponuditelja u roku za dostavu ponude.

U slučaju poništenja postupka javne nabave prije isteka roka za dostavu ponuda, EOJNRH trajno onemogućava pristup ponudama, a Naručitelj će vratiti gospodarskim subjektima neotvorene ponude, druge dokumente ili dijelove ponude koji su dostavljeni sredstvima komunikacije koja nisu elektronička.

Ako je izjavljena žalba na dokumentaciju o nabavi ili na njezinu izmjenu, EOJNRH trajno onemogućava pristup ponudama, koji su dostavljeni elektroničkim sredstvima komunikacije dok je postupak javne nabave zaustavljen, a Naručitelj će vratiti gospodarskim subjektima neotvorene ponude ili njihove dijelove te druge dokumente ili predmete koji su dostavljeni sredstvima komunikacije koja nisu elektronička.

## 8.2.Sadržaj i način izrade

Pri izradi ponude Ponuditelj se mora pridržavati zahtjeva i uvjeta iz Dokumentacije te ne smije ni na koji način mijenjati i nadopunjavati tekst Dokumentacije.

Ponuda mora sadržavati najmanje:

* Ponudbeni list kreiran od strane Elektroničkog oglasnika javne nabave
* Popunjen ESPD obrazac za ponuditelja, a slučaju zajednice ponuditelja za svakog člana zajednice sukladno ovoj Dokumentaciji,
* Popunjen ESPD obrazac za svakog podugovaratelja i za svaki gospodarski subjekt na čiju se sposobnost oslanja ponuditelj ili zajednica gospodarskih subjekata sukladno ovoj Dokumentaciji (ako je primjenjivo);
* Popunjeni Troškovnik;
* Popunjeni Prijedlog ugovora
* Ostali dokumenti traženi Dokumentacijom.

Ponuda se izrađuje na način da čini cjelinu, a ako zbog opsega ili drugih objektivnih okolnosti ponuda ne može biti izrađena na način da čini cjelinu, izrađuje se u dva ili više dijelova.

## 8.3. Jezik i pismo ponude

Ponude se moraju izraditi na hrvatskom jeziku i latiničnom pismu. Sva dokumentacija koja se prilaže uz ponudu mora biti na hrvatskom jeziku. Iznimno pojedini dijelovi ponude (isključivo pojedine riječi ili sintagme) mogu biti i na stranom jeziku, i to samo za pojmovlje za koje ne postoji ili odgovarajuće ili uvriježeno stručno pojmovlje na hrvatskom jeziku, a koje se u stručnom sektorskom jeziku rabi kao takvo i samorazumljivo je na stranom jeziku. Službeni dokumenti koje izdaju državna i javnopravna tijela, a koja nisu napisani hrvatskim jezikom moraju biti prevedeni na hrvatski jezik po ovlaštenom sudskom tumaču.

## 8.4. Način dostave ponude

**8.4.1. Elektronička dostava ponude**

Sukladno članku 280. stavak 5. Zakona o javnoj nabavi ponuda se dostavlja elektroničkim sredstvima komunikacije putem EOJNRH.

Naručitelj nije odgovoran za bilo kakav neispravan rad ili zastoj u radu EOJN-a, tehničku nemogućnost zainteresiranog gospodarskog subjekta da dostavi ponudu u elektroničkom obliku putem EOJNRH u roku propisanom Dokumentacijom o nabavi ili bilo koje druge nepravilnosti koje mogu biti povezane s elektroničkom dostavom ponude.

Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJNRH isti nije dostupan, rok za dostavu ne teče dok traje nedostupnost, odnosno dok Naručitelj produlji rok za dostavu. U navedenom slučaju Naručitelj će sukladno članku 240. Zakona o javnoj nabavi produljiti rok za dostavu za najmanje četiri dana od dana slanja ispravka poziva na nadmetanje.

U slučaju zaustavljanja postupka javne nabave radi izjavljene žalbe na dokumentaciju o nabavi ili na njezinu izmjenu te u slučaju poništenja postupka javne nabave prije isteka roka za dostavu ponuda, EOJN RH trajno onemogućava pristup ponudama koje su dostavljene elektroničkim sredstvima komunikacije dok je postupak javne nabave zaustavljen, a Naručitelj vraća gospodarskim subjektima neotvorene ponude ili njihove dijelove te druge dokumente ili predmete koji su dostavljeni sredstvima komunikacije koja nisu elektronička.

EOJN RH pohranjuje cjelokupnu dokumentaciju o svakom postupku javne nabave, koja je objavljena ili dostavljena elektroničkim sredstvima komunikacije kroz sustav, na način koji omogućava očuvanje integriteta podataka.

Detaljne upute o elektroničkoj dostavi ponuda dostupne su na stranicama Elektroničkog oglasnika javne nabave, na adresi: <https://eojn.nn.hr/Oglasnik/>.

Ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog tog razloga.

## 8.5. Izmjena i/ili dopuna ponude i odustajanje od ponude

Ponuditelj može u roku za dostavu ponuda izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Nakon isteka roka za dostavu ponuda, ponuda ili konačna ponuda se ne smije mijenjati.

## 8.6. Način određivanja cijene ponude

Ponuditelj dostavlja ponudu s cijenom u kunama. Cijena ponude piše se brojkama. Cijena ponude izražava se za cjelokupni predmet nabave bez PDV-a i prema uputama u Troškovniku.

U cijenu ponude moraju biti uračunati svi troškovi i popusti.

Ponuditelj je dužan ponuditi, tj. upisati jediničnu cijenu i ukupnu cijenu (zaokružene na dvije decimale) za svaku stavku Troškovnika te cijenu ponude, na način kako je to određeno Troškovnikom.

Ako Ponuditelj ne postupi u skladu sa zahtjevima iz ovog poglavlja ili promijeni tekst ili količine navedene u troškovniku, smatrat će se da je takav troškovnik nepotpun i nevažeći te će ponuda biti odbijena.

## 8.7. Kriterij za odabir ponude

Kriterij za odabir ponude u postupcima javne nabave je ekonomski najpovoljnija ponuda.

 **Relativni značaj koji se pridaje svakom pojedinom kriteriju za odabir**

|  |  |  |
| --- | --- | --- |
| **Kriterij** | **Relativni značaj** | **Maksimalan broj bodova** |
| Cijena | 90% | 90 |
| Jamstveni rok za ugrađenu opremu | 10% | 10 |

 **Način izračuna ekonomski najpovoljnije ponude**

**Cijena**

Maksimalan broj bodova za cijenu ponude je 90.

Ponuda s najnižom ponuđenom cijenom dobiva 90 bodova za cjenovni kriterij.

Ostale ponude se boduju relativno u odnosu na ponudu s najnižom ponuđenom cijenom prema slijedećoj formuli:

**Cn = C(min) / Cp x 90**

Cn – broj bodova koji je ponuda dobila za ponuđenu cijenu

C(min) – najniža cijena ponuđena u postupku jednostavne nabave

Cp – cijena ponude koja je predmet ocjene

**Jamstveni rok za ugrađenu opremu**

Naručitelj je odredio minimalni jamstveni rok za opremu u trajanju od 1 godine.

Ponuda ponuditelja koji je ponudio jamstveni rok kraći od 1 godine biti će odbijena.

Ponuda ponuditelja koji je ponudio jamstveni rok u trajanju od 1 godine biti će prihvatljiva, pod uvjetom da su zadovoljeni svi drugi zahtjevi iz Poziva na dostavu ponude, ali će za necjenovni kriterij ekonomski najpovoljnije ponude biti ocjenjena s 0 bodova.

Bodovi za ponuđeni dulji jamstveni rok dodjeljivati će se u skladu sa slijedećom skalom:

* Jamstveni rok od 2 godine : 5 bodova
* Jamstveni rok od 3 godine i više : 10 bodova

Jamstveni rok dostavlja se u obliku **Izjave ponuditelja** u slobodnoj formi i prilaže uz ponudu.

## 8.8.Rok valjanosti ponude

Rok valjanosti ponude je najmanje 90 dana od isteka roka za dostavu ponuda.

Ako tijekom postupka javne nabave istekne rok valjanosti ponude Naručitelj će prije odabira zatražiti produženje roka valjanosti ponude od ponuditelja koji je podnio ekonomski najpovoljniju ponudu, u pisanoj formi, a u primjerenom roku sukladno članku 216. Zakona o javnoj nabavi. Ponuditelj produženje valjanosti ponude mora potvrditi također u pisanoj formi.

## 8.9.Dostava dijela / dijelova ponude u zatvorenoj omotnici

Ukoliko iz tehničkih razloga nije moguće povezati sve dijelove ponude, dio/dijelove ponude koje nije moguće dostaviti u elektroničkom obliku (npr. uzorci) ili dijelovi ponude koji se obvezno prilažu u izvorniku (npr. jamstvo za ozbiljnost ponude u obliku bankarske garancije), Naručitelj prihvaća dostavu dijelova ponude u papirnatom obliku.

U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici, na kojoj mora biti naznačeno:

Na prednjoj strani:

Naručitelj:

Adresa Naručitelja:

Ev. br. Nabave: JN-10/2019

Predmet nabave: RADOVI NA IZGRADNJI DIZALA ZA OSOBE SMANJENE POKRETLJIVOSTI

„DIO/DIJELOVI PONUDE KOJI SE DOSTAVLJAJU ODVOJENO“

**„NE OTVARAJ“**

Na poleđini:

* Naziv i adresa Ponuditelja / članova zajednice gospodarskih subjekata
* OIB/nacionalni identifikacijski broj Ponuditelja / članova zajednice gospodarskih subjekata

Zatvorenu omotnicu s dijelom/dijelovima ponude ponuditelj predaje neposredno ili preporučenom poštanskom pošiljkom na adresu Naručitelja iz točke 1.1. ove Dokumentacije o nabavi.

Ponuditelj samostalno određuje način dostave dijela/dijelova ponude koji se dostavljaju u papirnatom obliku i sam snosi rizik eventualnog gubitka odnosno nepravovremene dostave ponude.

Naručitelj će za neposredno dostavljene dijele/dijelove ponude koji se dostavljaju u papirnatom obliku izdati potvrdu o primitku.

Ponuda se smatra pravodobnom ako elektronička ponuda i svi pripadajući dijelovi ponude koji se dostavljaju u papirnatom obliku i/ili fizičkom obliku (npr. jamstvo za ozbiljnost ponude) pristignu na adresu naručitelja do roka za otvaranje ponuda.

Dio/dijelovi ponude pristigli nakon isteka roka za dostavu ponuda neće se otvarati, nego će se neotvoreni vratiti gospodarskom subjektu koji ih je dostavio.

U slučaju pravodobne dostave dijela/dijelova ponude odvojeno u papirnatom obliku, kao vrijeme dostave ponude uzima se vrijeme zaprimanja ponude putem EOJN RH-a (elektroničke ponude).

## 8.10.Izuzetno niske ponude

Naručitelj će zahtijevati od gospodarskog subjekta da, u primjernom roku ne kraćem od 5 dana, objasni cijenu ili trošak naveden u ponudi ako se čini da je ponuda izuzetno niska u odnosu na radove, robu ili usluge.

Naručitelj će obrazloženje izuzetno niske ponude zatražiti putem sustava EOJN RH modul Pojašnjenja/upotpunjavanje elektronički dostavljenih ponuda. Detaljne upute o načinu komunikacije naručitelja i ponuditelja u tijeku pregleda i ocjene ponude putem sustava EOJN RH-a dostupne su na stranicama Oglasnika, na adresi: <https://eojn.nn.hr>

Naručitelj može odbiti ponudu samo ako objašnjenje ili dostavljeni dokazi zadovoljavajuće ne objašnjavaju nisku predloženu razinu cijene ili troškova, uzimajući u obzir elemente iz članka 289. Stavka 2. Zakona.

Naručitelj će odbiti ponudu ako utvrdi da je ponuda izuzetno niska jer ne udovoljava primjenjivim obvezama u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava navedenim u Prilogu XI. Zakona.

## 8.11.Uvid u ponude

Sukladno članku 310. Zakona o javnoj nabavi Naručitelj je obvezan nakon dostave odluke o odabiru ili poništenju do isteka roka za žalbu, na zahtjev ponuditelja, omogućiti uvid u cjelokupnu dokumentaciju dotičnog postupka, uključujući zapisnike, dostavljene ponude, osim u one dokumente koji su označeni tajnim i u one dijelove dokumentacije u koje podnositelj zahtjeva može izvršiti neposredan uvid putem EOJN RH.

# 9. Ostale odredbe

## 9.1.Podaci o terminu posjeta gradilištu

Naručitelj preporuča ponuditeljima da prije podnošenja ponude obiđu građevinsku lokaciju kako bi se detaljno upoznali sa svim specifičnostima predmetne lokacije i radova koje je potrebno izvesti u svezi s ovim predmetom nabave, jer Naručitelj neće prihvatiti eventualne naknadne prigovore odabranog ponuditelja koji bi se odnosili na zahtjevnost lokacije. Predajom ponude smatra se da je ponuditelj upoznat sa stanjem gradilišta/lokacije i projektnim zadatkom te zahtjevima troškovnika. Troškove obilaska snosi gospodarski subjekt.

Pregled mjesta izvedbe radova ponuditelji mogu obaviti svaki radni dan, odnosno od ponedjeljka do petka, u vremenu od 8:00 -14:00 sati, uz obaveznu prethodnu najavu najmanje jedan dan ranije. Kontakt osoba vezano za uvid u mjesto izvođenja radova je Franjo Martinović, mail: franjo.martinovic@bolnicapopovaca.hr, mob: 098-203-227.

##

## 9.2. Odredbe koje se odnose na zajednicu gospodarskih subjekata

Zajednica gospodarskih subjekata je udruženje više gospodarskih subjekata koje je pravodobno dostavilo zajedničku ponudu, bez obzira na pravnu prirodu njihova međusobnog odnosa.

Ponuda zajednice gospodarskih subjekata mora sadržavati podatke o svakom članu zajednice na način kako je to određeno obrascem EOJNRH. Zajednica gospodarskih subjekata obvezna je naznačiti člana zajednice gospodarskih subjekata koji je ovlašten za komunikaciju s Naručiteljem.

U zajedničkoj ponudi mora biti navedeno koji će dio ugovora o javnoj nabavi (**predmet, količina, vrijednost i postotni dio**) izvršavati pojedini član zajednice gospodarskih subjekata.

Naručitelj neposredno plaća svakom članu zajednice gospodarskih subjekata za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drukčije.

Odgovornost gospodarskog subjekta iz zajednice gospodarskih subjekata je solidarna, sukladno odredbama članka 276. Zakona o javnoj nabavi i ove Dokumentacije o nabavi.

Naručitelj ne zahtijeva da zajednica gospodarskih subjekata ima određeni pravni oblik u trenutku dostave ponude.

## 9.3. Odredbe koje se odnose na podugovaratelje

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

* navesti koji dio ugovora namjerava dati u podugovor (predmet ili količina, vrijednost ili postotni udio),
* navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovratelja),
* dostaviti ESPD obrazac za podugovaratelja.

Navedeni podaci o podugovoratelju/ima će biti obvezni sastojci ugovora o javnoj nabavi.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

Ako se dio ugovora o javnoj nabavi daje u podugovor, tada za dio ugovora koji je isti izvršio, Naručitelj neposredno plaća podugovaratelju (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj može tijekom izvršenja ugovora o javnoj nabavi od Naručitelja zahtijevati:

* promjenu podugovaratelja za onaj dio ugovora o javnoj nabavi koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,
* preuzimanje izvršenja dijela ugovora o javnoj nabavi koji je prethodno dao u podugovor.

Uz zahtjev, ugovaratelj Naručitelju dostavlja podatke i dokumente iz prvog stavka ovog poglavlja Dokumentacije o nabavi za novog podugovaratelja.

Naručitelj neće odobriti zahtjev ugovaratelja:

* u slučaju promjene podugovaratelja ili uvođenja jednog ili više novih podugovaratelja, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje
* u slučaju preuzimanja izvršenja dijela ugovora o javnoj nabavi, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

## 9.4.Vrsta, sredstvo i uvjeti jamstva

## 9.4.1. Jamstvo za otklanjanje nedostataka u jamstvenom rokuPrije konačne isplate odabrani ponuditelj dužan je dostaviti jamstvo za otklanjanje nedostataka u jamstvenom roku za period trajanja jamstvenog roka u obliku bjanko zadužnice ovjerene kod javnog bilježnika u iznosu od 10% od ugovorene cijene radova (bez PDV-a). Bjanko zadužnicu treba popuniti sukladno Pravilniku o obliku i sadržaju bjanko zadužnice („Narodne novine“, 115/12) s javnobilježnički ovjerovljenim potpisom ovlaštene osobe. Jamstvo će se naplatiti slučaj da ugovaratelj u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

## 9.5.Datum, vrijeme i mjesto dostave ponuda i javnog otvaranja ponuda

**Ponuditelj svoju elektroničku ponudu mora dostaviti, predajom u EOJN RH, najkasnije do \_\_\_\_\_\_\_\_\_\_\_\_ 2019. godine do 9,00 sati.**

**Javno otvaranje ponuda održat će se \_\_\_\_\_\_\_\_\_\_\_2019. godine u 9,00 sati, u prostorijama Neuropsihijatrijske bolnice Dr. Ivan Barbot Popovača, Jelengradska 1, 44317 Popovača, zgrada uprave.**

U slučaju kada naručitelj dobije informaciju da je pristigla elektronički dostavljena ponuda, a funkcija javnog otvaranja elektronički dostavljenih ponuda je nedostupna iz bilo kojeg razloga, proces javnog otvaranja ponuda započinje kada se za to stvore uvjeti.

Javnom otvaranju ponuda smiju prisustvovati ovlašteni predstavnici Ponuditelja i druge osobe.

Sukladno članku 282. stavak 8. Zakona o javnoj nabavi, pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici Ponuditelja.

Ovlašteni predstavnici ponuditelja moraju svoje pisano ovlaštenje predati članovima stručnog povjerenstva neposredno prije javnog otvaranja ponuda. Ovlaštenje mora biti potpisano od strane ovlaštene osobe ponuditelja, a ukoliko je ovlaštena osoba na otvaranju ponuda, dužna je umjesto ovlaštenja donijeti kopiju rješenja o registraciji / obrtnicu i kopiju identifikacijskog dokumenta te iste predati prisutnim članovima stručnog povjerenstva.

Zapisnik o otvaranju ponuda Naručitelj će odmah uručiti svim ovlaštenim predstavnicima Ponuditelja nazočnima na javnom otvaranju, a ostalim Ponuditeljima zapisnik se dostavlja na njihov pisani zahtjev, osim ako je zapisnik javno objavljen.

## 9.6.Dokumenti koji će se nakon završetka postupka javne nabave vratiti ponuditeljima

Sve elektronički dostavljene ponude EOJN RH će pohraniti na način koji omogućava očuvanje integriteta podataka.

U slučaju poništenja postupka javne nabave prije isteka roka za dostavu ponuda, EOJN RH trajno onemogućava pristup ponudama koje su dostavljene elektroničkim sredstvima komunikacije, a Naručitelj vraća gospodarskim subjektima neotvorene ponude, druge dokumente ili dijelove ponude koji su dostavljeni sredstvima komunikacije koja nisu elektronička.

## 9.7.Rok za donošenje odluke o odabiru

Naručitelj na temelju utvrđenih činjenica i okolnosti u postupku javne nabave donosi odluku o odabiru odnosno, ako postoje razlozi za poništenje postupka javne nabave iz članka 298. Zakona o javnoj nabavi, odluku o poništenju.

Odluku o odabiru ili odluku o poništenju postupka javne nabave s preslikom zapisnika o pregledu i ocjeni, Naručitelj će dostaviti sudionicima putem EOJN RH.

Rok za donošenje odluke o odabiru ili odluke o poništenju postupka javne nabave iznosi 30 dana od isteka roka za dostavu ponude.

## 9.8.Rok za sklapanje ugovora

Ugovorne strane sklapaju ugovor o javnoj nabavi u pisanom obliku u roku od 30 dana od dana izvršnosti odluke o odabiru.

Ugovor o javnoj nabavi mora biti sklopljen u skladu s uvjetima određenima u ovoj Dokumentaciji o nabavi i odabranom ponudom.

Naručitelj je obvezan kontrolirati je li izvršenje ugovora u skladu s uvjetima određenima u ovoj Dokumentaciji o nabavi i odabranom ponudom.

Na odgovornost ugovornih strana za ispunjenje obveza iz ugovora o javnoj nabavi, uz odredbe ZJN 2016, na odgovarajući način primjenjuju se odredbe zakona kojim se uređuju obvezni odnosi.

## 9.9.Rok, način i uvjeti plaćanja

Predujam je isključen, kao i traženje sredstva osiguranja plaćanja.

Naručitelj će izvršene radove platiti na račun Izvršitelja na temelju ispostavljenog računa putem FINA e-Račun u roku od 60 dana od dana izdavanja računa.

## 9.10. Odredbe o ugovornoj kazni

Ako odabrani ponuditelj prekorači rok završetka ugovorenih radova dužan je Naručitelju platiti ugovornu kaznu za svaki kalendarski dan prekoračenja ugovorenog roka, a u visini od 2‰ (dva promila) od ugovorene cijene bez poreza na dodanu vrijednost (cijena ponude odabranog ponuditelja bez poreza na dodanu vrijednost) s tim da ukupni iznos ugovorne kazne ne može prijeći 10% ugovorene cijene bez poreza na dodanu vrijednost (cijena ponude odabranog ponuditelja bez poreza na dodanu vrijednost).

Naplata ugovorne kazne obavit će se po ispostavljenom računu, odbijanjem/umanjenjem od ukupne vrijednosti izvršenih radova.

Plaćanje ugovorne kazne ne utječe na obveze odabranog ponuditelja, to jest izvođača.

## 9.11.Izmjene ugovora o javnoj nabavi

Izmjenama ugovora o javnoj nabavi tijekom njegovog trajanja može se promijeniti rok izvođenja radova ako dođe do slučajeva koji bez krivnje Izvođača onemogućavaju završetak do predviđenog roka:

(a) u slučajevima u kojima je Izvođač zbog promijenjenih okolnosti ili neispunjenja obveza Naručitelja bio spriječen izvoditi radove. Promijenjenim okolnostima smatraju se okolnosti koje nastupe nakon sklapanja Ugovora, a čije nastupanje Izvođač u trenutku sklapanja Ugovora nije mogao predvidjeti, a takve su prirode da je Izvođač zbog njih bio spriječen izvoditi radove prema planu. Razlogom produljenja roka završetka radova mogu biti samo one promijenjene okolnosti koje Izvođač nije sam uzrokovao ili iz razloga za koje nije odgovoran Izvođač.

(b) ako Naručitelj izda Izvođaču pisani nalog o obustavi radova.

Izmjene tehničkih elemenata utvrđenih ponudom odabranog Ponuditelja (ugrađeni materijali i oprema) moguće su isključivo uz odobrenje stručnog nadzornog inženjera te ukoliko se istima ne utječe na prihvatljivost ponude, odnosno ishod postupka javne nabave. Sukladno navedenom, ponuđeni izmijenjeni tehnički elementi moraju biti isti ili boljih tehničkih karakteristika od onih ponuđenih u postupku javne nabave, pri čemu, sukladno odredbama zadnjeg paragrafa ove točke, navedene izmjene ne mogu rezultirati povećanjem jediničnih cijena stavki niti cjelokupnog ugovora.

Promjene tehničkih elemenata ni u kojem slučaju ne smiju za posljedicu imati izmjenu prirode ugovora.

***Jedinične cijene stavki i cijenu ponude nije moguće povećati tijekom trajanja ugovora o javnoj nabavi.***

Ugovor o javnoj nabavi Naručitelj može izmijeniti tijekom njegova trajanja bez provođenja novog postupka javne nabave sukladno člancima 315. – 321. Zakona o javnoj nabavi.

## 9.12.Dodatne informacije i objašnjenja, te izmjena dokumentacije o nabavi

Naručitelj može izmijeniti ili dopuniti dokumentaciju o nabavi do isteka roka za dostavu ponuda.

Tijekom roka za dostavu ponuda gospodarski subjekt može zahtijevati dodatne informacije, objašnjenja ili izmjene u vezi s Dokumentacijom o nabavi.

Gospodarski subjekti pitanja, odnosno zahtjeve za pojašnjenjem dokumentacije o nabavi, mogu postavljati putem sustava EOJN RH-a modul Pitanja/Pojašnjenja dokumentacije za nadmetanje. Detaljne upute dostupne su na stranicama Oglasnika, na adresi: <https://eojn.nn.hr>

Zahtjev je pravodoban ako je dostavljen Naručitelju najkasnije tijekom šestog dana prije roka određenog za dostavu ponuda.

Pod uvjetom da je zahtjev dostavljen pravodobno, Naručitelj obvezan je odgovor, dodatne informacije i objašnjenja bez odgode, a najkasnije tijekom četvrtog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju bez navođenja podataka o podnositelju zahtjeva.

Naručitelj će produžiti rok za dostavu ponuda u sljedećim slučajevima:

1. ako dodatne informacije, objašnjenja ili izmjene u vezi s dokumentacijom o nabavi, iako pravodobno zatražene od strane gospodarskog subjekta, nisu stavljene na raspolaganje najkasnije tijekom četvrtog dana prije roka određenog za dostavu,
2. ako je dokumentacija o nabavi značajno izmijenjena
3. ako EOJN RH nije bio dostupan u slučaju opisanom u točki 4.4. ove dokumentacije.

U slučajevima pod točkama 1. i 2., naručitelj će produžiti rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje.

U slučaju pod točkom 3. Naručitelj će produžiti rok za dostavu za najmanje četiri dana od dana slanja ispravka poziva na nadmetanje.

Naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

## 9.13.Tajnost dokumentacije gospodarskih subjekata

Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora se prilikom pripreme ponude označiti tajnom i u sustavu EOJN RH-a priložiti kao zaseban dokument, odvojeno od dijelova koji se ne smatraju tajnim. Gospodarski subjekt dužan je, temeljem članka 52. Stavka 2. Zakona o javnoj nabavi, u uvodnom dijelu dokumenta kojeg označi tajnom, navesti pravnu osnovu na temelju koje su ti podaci označeni tajnima.

Sukladno članku 52. Stavak 3. Zakona o javnoj nabavi, gospodarski subjekti ne smiju u postupcima javne nabave označiti tajnom:

* cijenu ponude,
* troškovnik,
* podatke u vezi s kriterijima za odabir ponude,
* javne isprave,
* izvatke iz javnih registara te
* druge podatke koji se prema posebnom zakonu ili podazkonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Naručitelj smije otkriti podatke iz članka 52. Stavka 3. Zakona o javnoj nabavi dobivene od gospodarskih subjekata koje su oni označili tajnom.

Sukladno ovoj Dokumentaciji o nabavi za dokaze sposobnosti ponuditelja, svi zahtijevani dokumenti su javnog karaktera i nema potrebe za označavanjem istih poslovnom tajnom.

## 9.14.Naziv i adresa žalbenog tijela, te podatak o roku za izjavljivanje žalbe na dokumentaciju o nabavi

Pravo na žalbu ima svaki gospodarski subjekt koji ima ili je imao pravni interes za dobivanje određenog ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo.

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb.

Žalba se izjavljuje u pisanom obliku. Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti Naručitelju u roku za žalbu.

Žalba se izjavljuje u roku od 10 dana, i to od dana:

* objave poziva na nadmetanje, u odnosu na sadržaj poziva ili dokumentacije o nabavi
* objave obavijesti o ispravku, u odnosu na sadržaj ispravka
* objave izmjene dokumentacije o nabavi, u odnosu na sadržaj izmjene dokumentacije
* otvaranja ponuda u odnosu na propuštanje Naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda
* primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

Žalba mora sadržavati najmanje podatke i dokaze navedene u članku 420. Zakona o javnoj nabavi.

**Prilog 1.**

Troškovnik – dostupan na EOJN

**Prilog 2:**

Standardni obrazac Europske jedinstvene dokumentacije o nabavi (ESPD) –dostupan na EOJN

**Prilog 3:**

Nacrti

**Prilog 4.** Prijedlog ugovora

NEUROPSIHIJATRIJSKA BOLNICA DR. IVAN BARBOT POPOVAČA Jelengradska 1, 44317 Popovača, OIB: 76024026802 koju zastupa Ravnateljica prim. Marina Kovač, dr. med. (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvoditelj) koje zastupa \_\_\_\_\_\_\_\_\_\_\_\_\_\_\_\_\_\_\_

zaključuju

# UGOVOR O JAVNOJ NABAVI RADOVA

**Predmet ugovora**

Članak 1.

Naručitelj naručuje, a Izvoditelj preuzima obvezu izgradnje dizala za osobe smanjene pokretljivosti prema ponudi Izvoditelja, od \_\_\_\_\_\_\_\_\_\_\_\_\_\_\_\_\_\_\_\_\_ godine, nakon provedenog postupka javne nabave, ev. broj 10/2019, projekta T.D: 1150-A/18-GP na k.č.br. 1160 k.o. Popovača koji je izradio ovlašteni arhitekt Želimir Vujnović i uvjetima iz ovog Ugovora.

**Vrijednost ugovora**

Članak 2.

Ukupna vrijednost iz članka 1. ovog Ugovora iznosi:

Vrijednost \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kuna

PDV 25 % \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna

UKUPNO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna

Slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukupna cijena je fiksna i nepromjenljiva za vrijeme trajanja ugovora.

**Rokovi i dinamika**

Članak 3.

Izvoditelj će započeti s radovima odmah po potpisu ugovora. Rok za dovršetak radova je 60 kalendarskih dana od dana uvođenja Izvoditelja u posao.

Članak 4.

Izvoditelj će odmah po završetku svih radova dopisom izvijestiti Naručitelja da su radovi završeni, a Naručitelj je dužan u roku od 10 dana izvršiti pregled izvedenih radova.

Naručitelj i Izvoditelj suglasni su primopredaju i konačni obračun izvedenih radova obaviti u roku od 10 dana nakon uspješno provedenog pregleda izvedenih radova.

Nakon ugradnje, a prije puštanja u rad dizala Izvoditelj mora osigurati inspekcijski pregled dizala koji će obaviti ovlaštena organizacija koja ima sjedište u republici Hrvatskoj i posjeduje važeću Potvrdu o akreditaciji Hrvatske akreditacijske agencije za inspekciju sigurnosti dizala radi ishođenja dozvole za puštanje u rad i dodjele identifikacijskog broja.

**Produženje roka za izvođenje radova**

Članak 5.

Ugovorne strane su suglasne da se rok za izvršenje radova utvrđen ovim ugovorom može produžiti u slijedećim slučajevima:

* Izvoditelj može zahtijevati produljenje roka završetka radova u slučajevima u kojima je radi promijenjenih okolnosti, više sile ili neispunjenja obveza Naručitelja bio spriječen izvoditi radove.
* Rok produljenja radova produljit će se ako Naručitelj izda nalog o obustavi radova. U slučajevima navedenim u ovom članku, Naručitelj i Izvoditelj mogu zaključiti dodatak ugovoru u kojem će utvrditi novi rok izvršenja radova.

**Ugovorna kazna**

Članak 6.

Ako Izvoditelj svoju ugovornu obvezu ne izvrši u ugovorenom roku, a za čije produženje nema pisanog odobrenja Naručitelja, obvezan je Naručitelju platiti ugovornu kaznu u iznosu od 2‰ (dva promila) dnevno od ugovorene cijene bez poreza na dodanu vrijednost s tim da ukupni iznos ugovorne kazne ne može prijeći 10% ugovorene cijene bez poreza na dodanu vrijednost.

Naplata ugovorne kazne obavit će se po ispostavljenom računu, odbijanjem/umanjenjem od ukupne vrijednosti izvršenih radova.

**Obveze Izvoditelja**

Članak 7.

Izvoditelj je obvezan pravovremeno proučiti ugovorne dokumente i ostalu raspoloživu dokumentaciju i ako procjeni problem zatražiti će od Naručitelja objašnjenje nejasnih detalja kako ne bi došlo do zastoja u izvedbi radova.

Na eventualne uočene nedostatke obvezan je upozoriti Naručitelja.

Članak 8.

Izvoditelj je obvezan odmah po potpisu ugovora dopisom izvijestiti Naručitelja o voditelju radilišta.

Članak 9.

Tijekom izvedbe ugovorenih radova Izvoditelj se obvezuje koristiti materijale i opremu koji zadovoljavaju uvjete navedene u tehničkim uvjetima ili propisane standardima za ovu vrstu radova.

U cilju dokaza kvalitete upotrijebljenih materijala i izvedenih radova, izvoditelj je obvezan, o svom trošku vršiti potrebna prethodna i tekuća ispitivanja, po vrsti i obimu predviđenim u tehničkim uvjetima, važećim normama i tehničkim pravilnicima.

**Ustupanje radova**

Članak 10.

Izvoditelj može ustupiti izvedbu pojedinih radova ili dijela radova trećim osobama, ovlaštenim za izvođenje pojedinih radova, samo uz prethodnu pisanu suglasnost Naručitelja.

Za podizvoditelje navedene u ponudi (partneri u zajedničkom nastupu) ne treba tražiti prethodnu suglasnost Naručitelja.

Naručitelj zadržava pravo raskida ugovora ukoliko izvoditelj ustupi radove trećoj osobi bez pisane suglasnosti Naručitelja.

Ustupanje tih radova trećim osobama ne može utjecati na prava i obveze ugovornih strana utvrđene ovim ugovorom pa tako Izvoditelj odgovara i za nedostatke radova koje je povjerio podizvoditeljima.

Članak 11.

Izvoditelj se obvezuje na svoj trošak osigurati objekt, robu i opremu do primopredaje sa Naručiteljem. Do primopredaje izvedenih radova rizik slučajne propasti ili oštećenja radova i opreme snosi Izvoditelj.

**Jamstvo za otklanjanje nedostataka u jamstvenom roku**

Članak 12.

Izvoditelj daje jamstvo za otklanjanje nedostataka u jamstvenom roku najkasnije 10 dana po dostavljenom računu u iznosu od 10 % ugovorenih radova s PDV-om, u obliku bankarskog jamstva s klauzulom «bez pogovora» s rokom važenja \_\_\_\_\_\_\_\_ godine od dana primopredaje radova i predaje dokumentacije.

Na zahtjev Naručitelja, Izvoditelj je obvezan o svom trošku ukloniti nedostatke koji se pojave tijekom jamstvenog roka, a posljedica su nekvalitetno izvedenih radova.

Rok za otklanjanje nedostataka odredit će naručitelj u svom zahtjevu.

U slučaju neotklanjanja nedostataka u navedenom roku od strane izvoditelja, naručitelj će otkloniti nedostatke iz dostavljenog jamstva.

Članak 13.

Ukoliko Izvoditelj ne preda garanciju banke iz članka 13. ovog ugovora Naručitelj ima pravo zadržati isplatu po dostavljenom računu u iznosu od 10% cijene iz članka 2. ovog ugovora sve do predaje iste bez obračunavanja zateznih kamata, ali ne duže od dužine trajanja jamstvenog roka.

Članak 14.

Stalni nadzor nad tijekom izvođenja ugovorenih radova vršit će Naručitelj putem nadzornog inženjera.

Prava i obveze nadzornog inženjera su.

1. vršiti nadzor nad izvođenjem svih ugovorenih radova,
2. kontrolirati kvalitetu i količinu izvedenih radova,
3. vršiti kvalitetno i kvantitativno preuzimanje radova.

**Obračun i plaćanje izvršenih radova**

Članak 15.

Izvedene radove izvoditelj će obračunati putem računa, a plaćanje na račun Izvoditelja IBAN HR\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­\_\_\_ izvršiti u roku 60 dana od ovjere odnosno tri dana po primitku namjenskih sredstava Sisačko-moslavačke županije. Plaćanje predujmom isključeno.

Članak 16.

Izvedeni radovi se preuzimaju zapisnički, a zapisnik o primopredaji radova potpisuju ovlašteni predstavnici Naručitelja, Izvoditelja te Nadzorni inženjer. Kod primopredaje predmeta ugovora Izvoditelj Naručitelju treba predati svu potrebnu atestnu i ostalu dokumentaciju kojom dokazuje kvalitetu radova, ugrađenog materijal i opreme kao i sva potrebna uputstva na hrvatskom jeziku za korištenje ugrađene opreme.

Članak 17.

Nakon ugradnje, a prije puštanja u rad dizala: izvoditelj je dužan osigurati inspekcijski pregled dizala koji treba obaviti ovlaštena organizacija koja ima sjedište u republici Hrvatskoj i posjeduje važeću Potvrdu o akreditaciji Hrvatske akreditacijske agenciju za inspekciju sigurnosti dizala radi ishođenja dozvole za puštanje u rad i dodjele identifikacijskog broja.

Članak 18.

Izvoditelj je dužan u svojoj domeni rada držati se važećih propisa i pravila iz Zakona o zaštiti na radu (NN 71/14, 118/14, 154/14, 94/18, 96/18) te imati sve potrebne isprave i uvjerenja za zaposlenike o osposobljenosti za rad na siguran način, kao i uvjerenje odnosno ispravu o ispitanosti strojeva na radilištu.

**Raskid ugovora**

Članak 19.

Ukoliko izvoditelj propusti izvršiti bilo koju obvezu iz ugovora ovlaštena osoba naručitelja može putem obavijesti zatražiti od izvoditelja da popravi nedostatak ili ga ukloni u odgovarajućem roku.

Naručitelj ima pravo raskinuti ugovor ukoliko izvoditelj:

1. ne postupi prema obavijesti za izvršenje popravka,
2. bez opravdanog razloga ne nastavi s radovima u skladu s poglavljima rokovi i dinamika,
3. da u podizvođenje bez prethodne suglasnosti naručitelja,
4. postane nesolventan ili ode u stečaj.

Naručitelj raskida ugovor putem pismene obavijesti. U slučaju raskida ugovora naručitelj ima pravo na naknadu štete.

**Završne odredbe**

Članak 20.

Sve eventualne sporove iz ovog ugovora naručitelj i izvođač rješavati će sporazumno. U slučaju da u tome ne uspiju, spor će rješavati kod nadležnog suda u Kutini.

Članak 21.

Ugovorne strane su suglasne da se za sve što ovim ugovorom nije definirano primjenjuju odredbe Zakona o obveznim odnosima (NN 35/05, 41/08, 125/11, 78/15, 29/18).

Članak 22.

Ovaj ugovor sastavljen je u četiri istovjetna primjerka od kojih 2 zadržava Naručitelj, a dva izvoditelj.

 IZVODITELJ: NARUČITELJ:

 Prim. Marina Kovač, dr. med.